દેખાવની વાત કરીએ તો, આ કંપનીએ છેલ્લા ત્રણ વર્ષમાં (કોન્સોલીડેટેડ આધારે) ટોપ લાઈનમાં ૧પ.૬ર ટકા સીએજીઆર અને વેરો ભર્યા પછીના ચોખ્ખા નફામાં ૭.૭૩ ટકા સી એ જી આરથી વૃધ્ધિ દર્શાવેલ છે. છેલ્લા ચાર વર્ષમાં આ કંપનીનુંં ટર્નઓવર અને ચોખ્ખો નફો, રૂ.૧૨૨૩.૪૭ કરોડ / રૂ. ૨૬૦.૬૧ કરોડ (નાણાકીય વર્ષ ૨૦૧૪), રૂ. ૧૧૫૯.૧૧ કરોડ / રૂ. ૩૧૨.૨૧ કરોડ (નાણાકીય વર્ષ ૨૦૧૫), રૂ. ૧૨૨૬.૭૩ કરોડ / રૂ. ૨૮૨.૯૩ કરોડ (નાણાકીય વર્ષ ૧૬) અને રૂ. ૧૫૬૩.૨૭ કરોડ / રૂ. ૩૬૧.૭૬ કરોડ (નાણાકીય વર્ષ ૧૭) થયેલ છે. તા. ૩૧.૧૨.૧૭ અંતિત પ્રથમ ૯ માસના ગાળામાં આ કંપનીએ રૂ. ૧૦૬૧.૦૬ કરોડ ના ટર્નઓવર પર રૂ. ૫૨.૫૪ કરોડ નફો કરેલ હતો. છેલ્લા ત્રણ નાણાકીય વર્ષમાં તેઓએ સરેરાશ શેર દીઠ આવક રૂ. ૧૬.૧૧ અને સરેરાશ આર ઓ એન ડબલ્યુ ૧૬.૭૭ દર્શાવેલ છે. તા. ૩૧.૧૨.૧૭ના રૂ. ૧૦૮.૬૦ના એન એ વી ના આધારે ઈસ્યુનો ભાવ ૧.૭ ના પી/બીવીથી આવે છે. તેની વર્તમાન ઓર્ડર બુક રૂ. ૪૮૦૦ કરોડ છે જેમાં કન્સલ્ટન્સી સેવાઓ માટે ૫૩%, ચાવીરૂપ યોજનાઓ માટે ૨૯%, નિકાસ માટે ૧૫% અને ભાડાપટ્ટે અને બાકીનો સમાવેશ વીજ ઉત્પાદન પ્રોજેક્ટ્‌સ માટે થાય છે. કુલ કરારો પૈકી ૭૭% કેન્દ્ર / રાજ્ય સરકારો તરફથી છે અને બાકીના અન્ય લોકો પાસેથી છે. જો આપણે તેની છેલ્લી કમાણીનું વાર્ષિકીકરણ કરીએ અને આ ઈસ્યુના પછીના તમામ શેરના આધારે વહેંચીએ તો પણ માગવામાં આવેલ ભાવ ૧૧ ના પી/ઈ રેશિયોની આસપાસ આવે છે, આ રીતે આ ઈસ્યુનો ભાવ આકર્ષક છે. તેમની કોઈ લીસ્ટેડ હરિફ કંપની નથી. આ કંપની પાસે હળવું બીઝનેસ મોડલ છે, જે આવનાર સમયમાં આકર્ષક વળતર આપશે.